open-index/open-wikipedia-markdown huggingface dataset:
Սևաստոպոլ (ֆիլմ)

**«Սևաստոպոլ»** (), խորհրդային սև-սպիտակ կինոֆիլմ, որը նկարահանել է ռեժիսոր Վալերի Իսակովը 1970 թվականին։ Ֆիլմը նկարահանվել է Ալեքսանդր Մալիշկինի համանուն վեպի հիման վրա։

## Սյուժե
Իրադարձությունները ծավալվում են 1917 թվականին Սևաստոպոլում։ Քաղաք է ժամանում յունկեր Սերգեյ Շելեխովը, որը հենց նոր է ավարտել ուսումը և ուղարկվել Սևաստոպոլ։ Բոլշևիկ Զինչենկոյի հետ հանդիպումից հետո Սերգեյի քաղաքական հայացքներն ակնհայտ են դառնում, այժմ նա հարում է բոլշևիկներին, պաշտպանում Սևաստոպոլը և պայքարում ժամանակավոր կառավարության գործողությունների դեմ։

## Դերերում
* Գենադի Կորոլկով – *Սերգեյ Շելեխով, պրապորշչիկ
* Եվգենյա Ուրալովա – *Ժեկա
* Վլադիմիր Դալսկի – *Մանգալով
* Սերգեյ Կուրիլով – *Լոբովիչ, 2-րդ կարգի կապիտան
* Ստանիսլավ Չեկան – *բոցման
* [[Լև Դուրով]] – *Մարկուշա, դերակալ վառատար
* Վլադիմիր Վասիլև – *Ֆաստովեց
* Ալեքսանդր Գորբատով – *Սվինչուգով
* Վլադիմիր Մաշչենկո – *Վինցենտ
* Գեորգի Գեորգիու – *Բլյաբլիկով
* Վլադիմիր Մարենկով – *Զինչենկո

== Նկարահանող խումբ ==
* Սցենարիստ՝ Վիկտոր Պոտեյկին
* Բեմադրող ռեժիսոր՝ Վալերի Իսակով
* Գլխավոր օպերատոր՝ Վադիմ Ավլոշենկո
* Բեմադրող նկարիչ՝ Մուզա Պանաևա
* Կոմպոզիտոր՝ Վլադիսլավ Կլադնիցկի

== Ծանոթագրություններ ==


== Արտաքին հղումներ ==
* [https://web.archive.org/web/20160307170656/http://2011.russiancinema.ru/index.php?e_dept_id=2&e_movie_id=9333 «Սևաստոպոլ» ֆիլմը] «Энциклопедия отечественного кино» կայքում
* [https://ruskino.ru/mov/10110 «Սևաստոպոլ» ֆիլմը]  *Рускино.ру'' կայքում

Կատեգորիա:1970 ֆիլմեր
Կատեգորիա:1970-ականների ռուսերեն ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային պատմական ֆիլմեր
Կատեգորիա:Խորհրդային ֆիլմեր
Հատուկ կարծիք (ֆիլմ, 1987)

**«Հատուկ կարծիք»** (), խորհրդային դետեկտիվ գեղարվեստական սև-սպիտակ ֆիլմ, որը նկարահանել է ռեժիսոր Վիկտոր Ժիլինը 1967 թվականին Օդեսայի գեղարվեստական ֆիլմերի կինոստուդիայում։

Ֆիլմի պրեմիերան կայացել է 1968 թվականի հունիսի 10-ին։

## Սյուժե
Ֆիլմը պատմում է այն մասին, թե ինչպես են մերկացրել դավաճանին՝ ֆաշիստական սադրիչին։

Երիտասարդ քննիչ Սերգեյ Կովալյովը ծովափնյա քաղաքում սպանության գործի հետաքննության ընթացքում պարզում է սպանվածի և նրան հետապնդող սադրիչի ինքնությունը, որը պատերազմի տարիներին հիտլերականներին է մատնել խորհրդային ընդհատակյա խմբի մասին։ Ֆիլմի ինտրիգը ծավալվում է այն բանի շուրջ, թե ինչպես է կասկածյալն ի դեմս իրավապահ մարմինների աշխատակիցներից մեկի ճանաչում այն մարդուն, որին ինքը հանդիպել է օկուպացիոն իշխանությունների միջանցքներում։

## Դերերում
* Պաուլի Ռիննե – *քննիչ Սերգեյ Կովալյով (հնչյունավորել է [[Ռոդիոն Նահապետով]]ը)
* [[Պանտելեյմոն Կրիմով]] – *Եվգենի Անդրեևիչ Սկուրչիխին
* Յուրի Դուբրովին – *Նիկոլայ Աֆանասևիչ Մաքսիմենկո
* [[Եֆիմ Կոպելյան]] – *Կիրիլ Սեմյոնովիչ Կլյուչարև
* Զինաիդա Սորոչինսկայա – *Նատալյա Սերգեևնա Պոպովա
* [[Գենադի Կրինկին]] – *Իգոր Պետրիչենկո
* Էլզա Լոզդեյ – *Նինա Ալեքսեևնա Օժոգինա
* [[Յուրի Գրիշմանովսկի]] – *Նիկոլայ Ալեքսանդրովիչ Գորոդեցկի, պատմաբան
* Գենադի Վորոպաև – *Գորոդեցկի, ջրային դահուկների մարզիչ
* [[Եվգենի Կոտով]] – *փոստի պետ
* Լև Զոլոտուխին – *կադրերի բաժնի պետ
* [[Միխայիլ Պրեսնյակով]] – *ֆաբրիկայի տնօրեն
* Լեոնիդ Չինիջանց – *նախկին քննիչ
* [[Գրիգորի Միխայլով]] – *ռազմական տրիբունալի նախագահ (լուսագրերում նշված չէ)
* Նատալյա Վասաժենկո – *Վերա, փոստի աշխատակից
* [[Սվետլանա Կոնդրատովա]] – *Սոնյա, փոստի աշխատակից
* Գալինա Բուտովսկայա – ''էպիզոդ
* Ալեքսանդր Խոչինսկի

## Ծանոթագրություններ

## Արտաքին հղումներ
* 
* Ֆիլմը youtube.com-ում

Կատեգորիա:1967 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Հատուկ նշանակության ջոկատ (ֆիլմ, 1978)

«**Հատուկ նշանակության ջոկատ**» (), 1978 թվականի խորհրդային գեղարվեստական ֆիլմ, որը նկարահանել է ռեժիսոր Վադիմ Լիսենկոն Ռուդոլֆ Օտկոլենկոյի սցենարով։

## Սյուժե
Հայրենական մեծ պատերազմի ժամանակ գետանցում  խորտակվել է «Կատյուշան»՝ խորհրդային նորագույն գաղտնի զենքը։ Որպեսզի տեղակայումը չընկնի գերմանացիների ձեռքը, հրամանատարությունը որոշում է այն ոչնչացնել հատուկ նշանակության ջոկատի ուժերով (քանի որ միջադեպի վայրն արդեն նվաճել են օկուպանտները, իսկ օդից ռմբակոծությունն ոչնչացում չի երաշխավորում)։

Ներգրավվում է մարզիկներից և կրկեսային արտիստներից կազմված խումբ, որոնք բոլորից լավ գիտեն ոչ մայն դիպուկահար կրակել, վազել, ցատկել, ազատ զգալ ջրում և ջրի տակ, դիմակայել ձեռնամարտի հրեշավոր ծանրաբեռնվածությունը։ Խմբի կազմում կա նաև աղջիկ։

Գերմանական համազգեստով նրանք ռազմավարային զրահափոխադրիչով շտապում են դեպի առաջադրանքի կատարման ցանկալի կետ՝ շրջանցելով խոչընդոտները (գերմանացիներն արդեն գիտեն խմբի նպատակի մասին և ինտենսիվ հետապնդում են կատարում)։

## Դերերում

## Նկարահանող խումբ
* Սցենարի հեղինակներ՝ Ռուդոլֆ Օտկոլենկո, Վասիլի Ռեշետնիկով
* Բեմադրող ռեժիսոր՝ Վադիմ Լիսենկո
* Բեմադրող օպերատոր՝ Սերգեյ Գավրիլով
* Բեմադրող նկարիչ՝ Մուզա Պանաևա
* Կոմպոզիտոր՝ Ալեքսանդր Լեբեդև
* Հնյունային օպերատոր՝ Կոնստանտին Կուպրիյանով
* Ռեժիսոր՝ Լ. Լիսենկո
* Մոնտաժող՝ Վ. Բեյլիս, Իրինա Բլոգերման
* Խմբագիր՝ Նելլի Նեկրասովա
* Կոստյումի նկարիչ՝ Լ. Կրոշեչկինա
* Նկարիչ-դիմահարդար՝ Վլադիմիր Տալալա
* Համակցված նկարահանումներ՝
** Օպերատոր՝ Բորիս Մաչերետ
** Նկարիչ՝ Կ. Պուլենկո
* Նկարիչ-լուսանկարիչ՝ Վ. Կորոստիլյով
* Նկարիչ-դեկորատոր՝ Ա. Դենիսյուկ
* Լույսի վարպետ՝ Պ. Ռագուլին

## Ռեմեյք
*  — Ողջույն «Կատյուշայից» (ռուս․՝ Привет от «Катюши», 4 սերիա)

## Ծանոթագրություններ

## Արտաքին հղումներ
*  Օդեսայի կինոստուդիայի պաշտոնական կայքում

Կատեգորիա:1970-ականների ռուսերեն ֆիլմեր
Կատեգորիա:1978 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
Տղան ծայրամասից

**«Տղան ծայրամասից»** (), խորհրդային գեղարվեստական ֆիլմ։

## Սյուժե
1916 թվական։ Մոսկվայի ծայրամասերից մեկում մեքենավար Սկվորցովի ընտանիքում ապրում է նրա որդին՝ Անդրեյը, գերհզոր զենքի ապագա կոնստրուկտորը, իսկ առայժմ՝ հետաքրքրասեր ու աշխատող տղա, որը երազում է ուսման մասին։ Առջևում հեղափոխության տարիներն են և Հայրենական մեծ պատերազմը…

## Դերերում
* Եվգենի Սամոյլով – *Անդրեյ Սկվորցով
* [[Անատոլի Գանիչև]] – *Անդրեյ Սկվորցովը մանկության տարիներին
* Սերգեյ Լուկյանով – *Անդրեյի հայրը
* Ա. Վասիլևա – *Անդրեյի մայրը
* Բորիս Պոսլավսկի – *Ավդեիչ
* [[Անդրեյ Աբրիկոսով]]
* [[Նիկոլայ Բոգոլյուբով]] – *գործարանի տնօրեն
* Տատյանա Օկունևսկայա – *Իրա
* [[Յուրի Լյուբիմով]] – *Կոստյա
* Ալեքսանդր Սոկոլով – *Կոստյան մանկության տարիներին
* [[Մայա Մարկովա]] – *Լիդա, Անդրեյի քույրը
* Իգոր Գորլով – *Պետյա
* [[Նիկոլայ Անենկով]] – *պրոֆեսոր Սեմյոնով
* Գեորգի Միլյար
* Պավել Շպրինգֆելդ

## Նկարահանող խումբ
* Սցենարիստ՝ Իոսիֆ Պրուտ, Վադիմ Կոժևնիկով
* Ռեժիսոր՝ Վասիլի Ժուրավլյով
* Նկարիչ՝ Ալեքսանդր Դիխտյար
* Կոմպոզիտոր՝ Սերգեյ Պոտոցկի

## Տեխնիկական տվյալներ
* Սև-սպիտակ, հնչուն

## Ծանոթագրություններ

## Արտաքին հղումներ
* «Տղան ծայրամասից» ֆիլմը russiancinema.ru կայքում

Կատեգորիա:1940-ականների ռուսերեն ֆիլմեր
Կատեգորիա:1947 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային պատմական ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:1940-ականների խորհրդային ֆիլմեր
Գնդապետին ոչ ոք չի գրում (երգ)

**«‎Գնդապետին ոչ ոք չի գրում»**‎ (), բելառուսական «Բի-2» ռոք խմբի երգը։ Երգն ընդգրկվել է «Եղբայր 2» ֆիլմի սաունդթրեքում՝ դառնալով նրա հիմնական թեման։ Երգը զբաղեցրել է հիթ-շքերթների առաջին հորիզոնականները և լայն ճանաչում բերել խմբին։

## Պատմություն
Երգի հիմքում դրվել է Գաբրիել Գարսիա Մարկեսի «Հարյուր տարվա մենություն» և «Գնդապետին ոչ ոք չի գրում» վեպերի հիման վրա գրված տեքստը։ Ելակետային բանաստեղծության հեղինակը Միխայիլ Կարասյովն է՝ Շուրայի հորեղբայրը և «Բի-2» խմբի «ստեղծագործական գուրուն»։ Միխայիլի առաջարկած տեքստը Լյովա Բի-2-ը ամբողջությամբ վերամշակել է՝ թողնելով միայն կրկներգի արտահայտությունը՝ «Գնդապետին ոչ ոք չի գրում, գնդապետին ոչ ոք չի սպասում»։ Արդյունքում ստացվել է Մելբուռնի մասին երգ, որտեղ այդ պահին ապրում էին Շուրան և Լյովան։
«*Большие города, пустые поезда*» արտահայտությունն ունի բացարձակապես իրական հիմք․ մենք մի գարնան գնում էինք մետրոյով (իսկ մետրոն այնտեղ ստորգետնյա չէ, այլ վերգետնյա) երեկո էր, արևն արդեն մայր էր մտել, անձրև էր գալիս, վագոնում նստած էին երկու-երեք մարդ, իսկ պատուհանից դուրս բարձրահարկ շենքեր էին․․․ Այս ամբողջ տրամադրությունը ստեղծել է այսպիսի երգ, այսպիսի տեքստ։ Երգը մենակության մասին է․․․ (Շուրա Բի-2)
2000 թվականին ռեժիսոր Ալեքսեյ Բալաբանովը «Եղբայրը 2» ֆիլմի համար սաունդթրեք որոնելիս ունկնդրել է ռուսական ռոք խմբերի ալբոմները, որոնք նրան առաջարկել է Միխայիլ Կոզիրյովը, և Բալաբանովի ուշադրությունը գրավել են այն ժամանակ դեռ քիչ հայտնի «Բի-2» խմբի երգերը։ «Գնդապետին ոչ ոք չի գրում» կոմպոզիցիան հնչել է ֆիլմի ավարտին «Բի-2» խմբի ելույթի ժամանակ։ Երգը թողարկվել է «Եղբայր-2» ֆիլմի սաունդթրեքի կազմում 2000 թվականի օգոստոսի 30-ին, իսկ ավելի վաղ՝ մայիսի 8-ին, ընդգրկվել է խմբի առաջին պաշտոնական ալբոմում՝ «Би-2»։

2000 թվականի հուլիսի 9-ին «Գիշերային VJ» ծրագրում «Գնդապետին ոչ ոք չի գրում» երգը կատարել է «Ագաթա Քրիստի» խումբը։ Դրանից հետո նրանք բազմիցս կատարել են այդ երգը, այդ թվում՝ «Բի-2» խմբի հետ։

## Օգտագործումը ֆիլմերում
* «Եղբայր 2» (ռեժիսոր Ալեքսեյ Բալաբանով)
* «Քույրերը» (ռեժիսոր Սերգեյ Բոդրով)
* «Զգուշացեք, մոդեռն 2» (ռեժիսորներ Աննա Պարմաս և Անդրեյ Բալաշով)
* «Դեսանտի եղբայրություն»
* «Ընտրությունների օր»
* «Ձյունե թագուհին 2։ Վերասառեցում»
* «Լապենկոյի ներսում» (սերիալ)

## Ծանոթագրություններ

## Արտաքին հղումներ
* «Գնդապետին ոչ ոք չի գրում» YouTube-ում
* Երգը խմբի պաշտոնական կայքում — bdva.ru
* Լսել երգը Allmusic-ում

Կատեգորիա:1998 երգեր
Բարձր Թաուերն

մինի|Համայնապատկեր
**Բարձր Թաուերն** (), լեռնաշղթա Արևելյան Ալպերում, Ավստրիայում։

Երկարությունը մոտ 120 կմ է։ Կազմված է մինչև 3797 մ (Գրոսգլոքներ լեռ) բարձրության ալպյան տիպի ռելիեֆ ունեցող լեռնազանգվածներից։ Բարձր Թաուերից են սկիզբ առնում Զալախ գետի աջ և Դրավա գետի ձախ վտակները։ 1800–2000 մ բարձրությունները ծածկված են փշատերև անտառներով, ավելի բարձր՝ թփուտային և մարգագետնային բուսականությամբ։ Արմ․ մասում կան բազմաթիվ կաբային և հովտային սառցադաշտեր։

Կատեգորիա:Ալպեր
Արսեն (ֆիլմ)

**«Արսեն»** (), 1937 թվականի խորհրդային գեղարվեստական ֆիլմ, որը նկարահանել է ռեժիսոր Միխեիլ Ճիաուրելին Վրաստանի Պետկինպրոմ ստուդիայում։

Ֆիլմը կինոթատրոնների էկրաններին հայտնվել է 1937 թվականի մայիսի 20-ին։

## Սյուժե
XIX դարի առաջին կես։ Արսեն Օձելաշվիլին, վերադառնալով բանակից, խռովության է բարձրացնում Բարաթով իշխանների աուլների ճորտ գյուղացիների շրջանում։ Վրացի ապստամբները հերոսաբար կռվում են ցարական զորքերի դեմ, որոնք ուղարկվել են գյուղացիական ապստամբությունը ճնշելու համար։

Ցուցադրված է սոցիալական և դասակարգային կոնֆլիկտ վրացի գյուղացիների և վրաց ազնվականների միջև։ Զինվորների մեջ կան նաև այնպիսիք, որոնք աջակցում են ապստամբներին։ Ռուս ծեր զինվոր Վասիլին («Վասո», ինչպես նրան անվանում են վրացիները) անցնում է ապստամբների կողմը և դառնում նրանց առաջնորդ Արսենի աջ ձեռքը, աքսորյալ դեկաբրիստ կոռնետ Օստուժևն Արսենին օգնում է փախչել գերությունից։

Տեղացի ապստամբների և կալվածատերերի ու նրանց օգնության հասած ռուսական արշավախմբի  դրամատիկ պայքարի ֆոնին զարգանում է Արսենի ու Նենոյի ողբերգական սիրո սյուժետային գիծը։

## Դերերում
* Սպարտակ Բագաշվիլի – *Արսեն Օձելաշվիլի, ապստամբների առաջնորդ
* [[Նատո Վաչնաձե|Նատո (Նատալյա) Վաչնաձե]] – *Նենո, ճորտ գյուղացի աղջիկ
* Ալեքսանդր Իմեդաշվիլի – *Փարսադան
* Նուցա (Նինա) Չխեիձե – *Դարեջան
* Վերիկո Անջափարիձե – *իշխանուհի Մանանա Բարաթաշվիլի
* [[Վիկտոր Գամկրելիձե]] – *Գիվի
* Իվան Փերեսթիանի – *բարոն Ռոզեն
* [[Պյոտր Մորսկոյ]] – *զինվոր Միտրոխին
* Վասիլի Մատով – *կոռնետ Յուրի Միխայլովիչ Օստուժև, աքսորյալ դեկաբրիստ
* [[Սեպե Լորդկիփանիձե]] – *Ցիցիանո իշխան
* Շալվա Գեդևանիշվիլի – *իշխան Ամիլախվարի
* Եկատերինա (Ցացա) Ամիրեջիբի – *Մարիկա, Զուրիկոյի մայրը
* Զուրաբ Լեժավա – *Զուրիկո, Մարիկայի որդին, գյուղացի տղա
* [[Ալեքսանդր Կվալիաշվիլի]] – *Կինտո
* Էմանուլ Ապխաիձե – *էպիզոդ
* [[Գեորգի Գաբելաշվիլի]] – *էպիզոդ
* Ալեքսանդր Գոմելաուրի – *էպիզոդ
* [[Կիրիլե Մաչարաձե]] – *էպիզոդ

## Մրցանակներ
* Ստալինյան առաջին աստիճանի մրցանակ (1941 թվական), Միխեիլ Ճիաուրելի, ռեժիսոր,
* Ստալինյան առաջին աստիճանի մրցանակ (1941 թվական), Սպարտակ Բագաշվիլի, Արսենի դերակատար։

## Ծանոթագրություններ

## Արտաքին հղումներ
* 
* «Արսեն» ֆիլմը ''youtube.com'' կայքում

Կատեգորիա:1937 ֆիլմեր
Կատեգորիա:«Վրացֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային արկածային ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային պատմական ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Միխեիլ Ճիաուրելիի ֆիլմեր
Կատեգորիա:Սև-սպիտակ ֆիլմեր
Պան Տադեուշ (ֆիլմ, 1928)

**«Պան Տադեուշ»** (), ռեժիսոր Ռիշարդ Օրդինսկու սև և սպիտակ համր գեղարվեստական ֆիլմը, որը նկարահանվել է 1928 թվականին Ադամ Միցկևիչի համանուն պոեմի հիման վրա։

Ֆիլմի պրեմիերան տեղի է ունեցել 1928 թվականի նոյեմբերի 9-ին Վարշավայում՝ նախագահ Իգնացի Մոսցիցկիի և մարշալ Յուզեֆ Պիլսուդսկու մասնակցությամբ։ Ֆիլմը կորած է համարվել, սակայն 2006 թվականին կինոնյութի մեծ մասը գտնվել է։

## Սյուժե
Փարիզում գտնվելով՝ Ադամ Միցկևիչը հիշում է հայրենի երկրամասը։

Սերը, որսորդությունը, վեճերը և հնաշխարհիկ  շլյախտայի կենցաղը Ռուսաստանի հետ Նապոլեոնի սպասվող պատերազմի ֆոնին։ Սպասելով Նապոլեոնին՝ որպես ազատարարի, լեհերն ապստամբություն են բարձրացնում։ Ֆիլմը պատմում է երկու ընտանիքների  բարդ հարաբերությունների մասին, որոնցից մեկը՝ Խորեշկոն, ջերմորեն հավանություն է տալիս Լեհաստանի անկախությանը, իսկ մյուսը՝ Սոպլիցան, աջակցում է Ռուսաստանին։

Սոպլիցով հայրենի կալվածք է գալիս Տադեուշ Սոպլիցան։ Նա այգում հանդիպում է Զոսյա Խորեշկուվնային, որը ջրում է ծաղիկները։ Տադեուշն իմանում է դատավորի, նրա հորեղբոր և Խորեշկոների ունեցվածքի ժառանգորդի միջև ամրոցի տիրապետման իրավունքի համար սկսված դատավեճի մասին։

## Դերերում

* Վոյցեխ Բրիձինսկի – *[[Ադամ Միցկևիչ]]
* Ստանիսլավ Կնակե-Զավադսկի – *դատավոր
* Յան Շիմանսկի – *Կսյոնձ Ռոբակ / Յացեկ Սոպլիցա
* Մարիուշ Մաշինսկի – *կոմս Խորեշկո
* Լեոն Լուշչևսկի – *Տադեուշ Սոպլիցա
* Հելենա Սուլիմա – *Տելիմենա
* Զոֆյա Զայոնչկովսկայա – *Զոսյա Խորեշկուվնա
* Պավել Օվերլլո – *սահմանային հարցերով դատավոր
* Հելենա Գուրսկայա – *դատավորի կինը
* Ռենա Խրինևիչուվնա – *դատավորի դուստրը
* Մուրա Դան – *դատավորի դուստրը
* Վեսլավ Գավլիկովսկի – *Վոյսկի
* Մարիան Եդնովսկի – *Գերվազի Ռեբայլո
* Յուլիան Կաշևինսկի – *Բոլեստա
* Թեոդոր Ռոլանդ – *ասեսոր
* Այզիկ Զամբերգ – *Յանկել
* Լյուդվիկ Ֆրիցշե – *Պրոտազի
* Յանինա Կլիմկևիչովա – *Վոյշանկա
* Մարիան Պալևիչ – *Յան Հենրիկ Դոմբրովսկի, գեներալ
* Յուզեֆ Տրեմբիցկի – *Կարոլ Կնյազևիչ
* Բոլեսլավ Խորսկի – *մայոր Պլուտ
* Յուզեֆ Մալիշևսկի – *կապիտան Նիկիտա Ռիկով
* Հենրիկ Ժենտկովսկի – *սերժանտ Գոնտ
* Յուզեֆ Կոտարբինսկի – *պապ
* Վանդա Մայխժիցկայա
* Ալեքսանդր Բոգուսինսկի – *քսյոնձ Պլեբան
* Անտոնի Բեդնարչիկ – *Մարչե Դոբրժինսկի Ռոզեչկա
* Վլադիսլավ Պիտլասինսկի – *Կրոպիդլո
* Յուզեֆ Զեյդովսկի – *Կոնևկա
* Հենրիկ Կավալսկի – *Բարտեկ Պրուսակ
* Միկոլայ Լևիցկի – *Բուխման
* Եժի Յանովսկի – *Բժիտևկա
* Վիտոլդ Վայզե – *Շիդելկո
* Ալեքսանդր Յունոշա – *Սակ
* Յուզեֆ Սլիվիցկի – *սեղանապետ
* Ֆելիցիա Պիխոր-Սլիվիցկայա – *սեղանապետի կինը
* Իզա Բելլինա – *Էվա, սեղանապետի դուստրը
* Եժի Լեշչինսկի – *Պոնյատովսկի
* Գուստավ Բուշինսկի – *Ռեյտան 
* Ստեֆան Յարաչ – *[[Նապոլեոն Բոնապարտ]]
* Կարոլ Յարշևսկի – *Ստանիսլավ Մալախովսկի
* Ստանիսլավ Գրուշչինսկի – *իշխան Սապեգա 
* Անտոնի Ռուժանսկի – *քսյոնձ Կոլոնտայ
* Իգնացի Դիգաս – *Քսավերի Բրանիցկի
* Վիտոլդ Սկարժինսկի – *Կոմս Պոնինսկի
* Եժի Մարր – ''Ստանիսլավ Շչենսնի Պոտոցկի

1999 թվականին ռեժիսոր Անջեյ Վայդան ստեղծել է «Պան Տադեուշ» ֆիլմի նոր տարբերակը։

## Ծանոթագրություններ

## Արտաքին հղումներ
* Pan Tadeusz
* Pan Tadeusz

Կատեգորիա:Լեհական ֆիլմեր
Կատեգորիա:1928 ֆիլմեր
Կատեգորիա:Լեհական պատմական ֆիլմեր
Կատեգորիա:Լեհական դրամա ֆիլմեր
Կատեգորիա:Լեհերեն ֆիլմեր
Բարձակ

**Բարձակ**, ուղղաձիգ բեռնվածքներ կրող հորիզոնադիր կոնստրուկցիայի մաս՝ հեծան, ֆերմա և այլն, որի մի ծայրը կոշտ ամրակցված է հենարանին, իսկ մյուսը հենարան չունի։ Բարձակի տարատեսակներից են՝ կալունակը, դեկորատիվ կիրառական իրերի պատվանդանները, որոնք ամրակցվում են պատին։ Բարձակ են շենքի կամ որևէ կառույցի հիմնական ծավալից դուրս եկած հորիզոնական մասը, ելուստը, որոնք հիմնականում ծառայում են որպես ճարտարաաետական արտահայտչամիջոց։

 

Կատեգորիա:Շինարարական տարրեր և կառուցվածքներ
Կատեգորիա:Շինարարական տեխնիկա
Բարձրաչափ

**Բարձրաչափ**
# ավիացիոն, թռչող ապարատի թռիչքի բարձրությունը չափող սարք։ Լինում են բարոմետրային բարձրաչափեր և ոադիոբարձրաչափեր։ Բարոմետրայինը սլաքային ցուցիչով և աստիճանավորված սանդղակով աներոիդ բարոմետր է։ Նրանով չափում են բացարձակ (բարձրությունը այն մակարդակի նկատմամբ, որտեղ ճնշումը 101325 ն/մ²=760 մմ սնդ․ ս․, իսկ ջերմաստիճանը՝ 15°С), հարաբերական (բարձրությունը թռիչքի վերելքի նկատմամբ) և իրական (բարձրությունը տվյալ վայրում թռիչքի տեղանքի նկատմամբ) բարձրությունը։ 
#անտառագնահատման, ծառերի բարձրությունը և նրանց թեքման անկյունը չափող սարք։ Լինում է մեխանիկական, օպտիկա–մեխանիկական և օպտիկական։ Անտառային հեռաչափ–բարձրաչափը օգտագործում են նաև ծառաբների լայնակի հատվածքների մակերեսները, ցանկացած բարձրության վրա ծառերի տրամագիծը, որոշակի տարածության վրա ծառաբների թիվը որոշելու համար։ 

Կատեգորիա:Չափիչ սարքեր
Բարձրաբերդ

**Բարձրբերդ**, բերդ Հայկական Կիլիկիայում, նույնանուն գավառի կենտրոնը։ Այժմ պատմական Բարձրբերդի տարածքը մտնում է Ադանայի վիլայեթի մեջ։

## Տեղադրություն
Սիսից մոտ 30–35 կմ հյուսիս–արևմուտք։ Տավրոսյան լեռների վրա, անառիկ վայրում և շրջակայքի նկատմամբ ուներ իշխող դիրք։

1080-ին Կիլիկիայի Ռուբեն իշխանը Բարձրբերդը գրավեց հույներից և դարձրեց իր հիմնադրած հայկական իշխանության աթոռանիստը։ Հետագայում Կիլիկիայի հայ թագավորների գանձարան-դղյակներից էր, եպիսկոպոսանիստ, մշակույթի կենտրոն։ Բարձրբերդում զարգացած է եղել գրչարվեստը։ Բարձրբերդը ուներ իր իշխանները, որոնք թագավորական շրջանում արքունի տոհմից էին կամ նրանց մերձավորներից։ Բարձրբերդի մասին կարևոր տեղեկություններ է հաղորդել Հեթում պատմիչը։ Բարձրբերդը 1465-ին գրավել են օսմանյան թուրքերը և վերանվանել Բերաբերդ (Պերսպերթ), Բերսբիրդ (Պերսպիրթ)։ Երբեմն ուղղակի հիշատակվել է որպես անառիկ ավան (գյուղ)։ Բարձրբերդի շրջակայքում տարածվում էր համանուն լեռնային գավառը։ Կիլիկիայի հայկական թագավորության անկումից հետո պահպանում էր իր ներքին ինքնուրույնությունը, ուներ եպիսկոպոսություն։ Մինչև XVIII դ․ բնակելի էր։

Բարձրբերդում են ծնվել հայ մշակույթի հայտնի գործիչներ՝ Կոստանդին Բարձրբերդցին, Ստեփանոս եպիսկոպոսը և ուրիշներ։ 13-15-րդ դարերում եղել է հայ գրչության և մանրանկարչության կենտրոն։

## Գրականություն
* Ալիշան Ղ․, Սիսուան, Վնտ․, 1885, էջ 147–49։ Տեր–Ղազարյան Հ․, Հայկական Կիլիկիա, Անթիլիաս, 1966։

Կատեգորիա:Կիլիկիայի բերդեր
Ճգնավորի մատուռ

**Ճգնավորի մատուռ**, վիմափոր կրոնական կառույց Վայոց ձորի մարզի Ռինդ գյուղի տարածքում, երկրաբանական ժայռ-մնացուկ Սպիտակ քարից 200 մետր հարավ-արևելք։

## Նկարագրություն
Ժայռափոր մատուռը գտնվում է գյուղից մոտ 2,5 կմ հյուսիս-արևելք, հսկա, մեկուսի ժայռային ելուստի արևմտյան ստորոտում։ Դուռն արևմուտքից է, ունի 1,5 բարձրություն։ Ներքուստ արևելյան մասում կիսակլոր խորանն է, փոքրիկ բեմով։ Հյուսիսային մասում կա մկրտության ավազան։ Մատուռի մուտքից հարավ, ժայռի վրա, պատկերված են երկու խաչաքանդակներ։ Այն հանդիսացել է շրջակա գյուղի եկեղեցին, իսկ այժմ լքված է։

1949 թվականին Հ. Եղիազարյանը ուսումնասիրելով եկեղեցին,  գրել է. «Բարձր ու մեծ ժայռի մեջ փորված փոքր, սովորական ձևի մատուռ է, արևելյան կողմում կիսակլոր աբսիդայով ու վեմ քարով, իսկ վեմ քարից վերև, պատի վրա քանդակված է խաչ՝ բնորոշ 13-14-րդ դարերին։ Մատուռի դուռն արևմտյան կողմից է, որի առջևում նկատվում է քառակուսի հատակագիծ ունեցող փոքրիկ շենքի հետքերը։ Նկատելի է, որ դա մատուռի սրահն է եղել և քանդվել է՝ ժայռի այդ մասը պոկվելու և ցած գլորվելու հետևանքով»։

## Պատկերասրահ

Մատուռ «Ճգնավոր», Ռինդ 001.jpg|Մատուռ «Ճգնավոր»
Մատուռ «Ճգնավոր», Ռինդ 002.jpg|Փորված քար մատուռի հարևանությամբ
Վիմափոր մատուռ «Ճգնավոր», Ռինդ 2.jpg|Մատուռը դուռը
Վիմափոր մատուռ «Ճգնավոր», Ռինդ 4.jpg|Մատուռի ներսը
Մատուռ «Ճգնավոր», Ռինդ 01.jpg|Մատուռի ներսի խաչերից


## Տես նաև
* Ռինդի վիմափոր եկեղեցի
* Ռինդի պատմության և մշակույթի անշարժ հուշարձանների ցանկ (Վայոց ձորի մարզ)

## Ծանոթագրություններ

Կատեգորիա:Մատուռներ
Կատեգորիա:Ռինդի հուշարձաններ
Կատեգորիա:Վայոց ձորի թեմի վանքեր և եկեղեցիներ
Մաքուր երկինք (ֆիլմ)

**«Մաքուր երկինք»**, խորհրդային գեղարվեստական ֆիլմ, որը նկարահանվել է 1961 թվականին ռեժիսոր Գրիգորի Չուխրայի կողմից։

## Սյուժե
Ֆիլմի գործողությունները ծավալվում են ԽՍՀՄ-ում 1940-1950-ականներին։

Օդաչու Ալեքսեյ Աստախովը կռվել է և գերի ընկել, հետո փախել։ Խաղաղ ժամանակ Ալեքսեյը՝ որպես գերի ընկած զինծառայող, բախվել է անվստահության և կասկածամտության և դրանով իսկ «արատավորել խորհրդային օդաչուի բարոյական կերպարը»։ Ալեքսեյը տառապում է, չի կարողանում աշխատանք գտնել մասնագիտությամբ և գտնել իր տեղը կյանքում։ Նրան փրկում է Սաշա Լվովայի սերը, որը նա իր հետ տարել է պատերազմի և հետպատերազմյան բոլոր դժվարությունների միջով։ Ստալինի մահից հետո Աստախովին կանչում են պաշտպանության նախարարություն, որտեղ պարգևատրում են «Ոսկե աստղ» մեդալով։ Ալեքսեյը վերադառնում է ավիաջոկատ և օդանավեր է փորձարկում։

## Դերերում
* Նինա Դրոբիշևա – *Սաշա Լվովա
* [[Եվգենի Ուրբանսկի]] – *Ալեքսեյ Աստախով
* Նատալյա Կուզմինա – *Լյուսյա, Սաշայի ավագ քույրը 
* [[Վիտալի Կոնյաև]] – *Պետյա, Սաշայի ընկերը
* Գեորգի Կուլիկով – *Միտյա, ֆիզիկոս
* [[Լեոնիդ Կնյազև]] – *Իվան Իլյիչ
* Գեորգի Գեորգիու – *Նիկոլայ Ավդեևիչ Պուշկով, Լյուսյայի ամուսինը
* [[Օլեգ Տաբակով]] – *Սերգեյ, Սաշայի և Լյուսյայի կրտսեր եղբայրը
* Ալիկ Կռիլով – *Սերգեյը մանկության տարիներին
* [[Վիտալի Բոնդարև]] – *Եգորկա, Սաշայի և Ալեքսեյի որդին
* Կոնստանտին Բարտաշևիչ – *թռիչքների ղեկավար
* [[Թամարա Նոսովա]] – *աղջիկ գործարանում
* Նիկոլայ Խրիշչիկով – *էպիզոդ 
* [[Օլեգ Մոկշանցև]] – *Աստախովի համագնդակից (լուսագրերում նշված չէ)

## Գեղարվեստական առանձնահատկությունները
* 1970 ական թվականներին ֆիլմը կինոյում և հեռուստատեսությունում գրեթե չի ցուցադրվել։ Ֆիլմում նկատելի է ստալինյան հետպատերազմական ահաբեկչության թեման, որը չէր համապատասխանում այդ ժամանակների տրամադրություններին։ Ֆիլմի և դրա դերի մասին խորհրդային կինոարտադրությունում կրկին հիշել են միայն 1985 թվականից հետո` վերակառուցման ժամանակաշրջանում։
* Ֆիլմի համար հագուստները ստեղծվել են նկարիչ Վալենտին Պերելյոտովի նկարներով։

## Մրցանակներ
* 1961 – Մոսկվայի միջազգային կինոփառատոն, «Ոսկե աստղ» գլխավոր մրցանակ  
* 1961 – տարվա լավագույն ֆիլմ «Սովետսկի էկրան» ամսագրի վարկածով

## Ծանոթագրություններ

Կատեգորիա:1960-ականների ռուսերեն ֆիլմեր
Կատեգորիա:1961 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:1960-ականների խորհրդային ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր Երկրորդ համաշխարհային պատերազմի մասին
Հանրային գրադարան (Կոլմար)

**Հանրային գրադարան Կոլմարում**,  ֆրանսիական Կոլմար քաղաքի գրադարանը, որտեղ պահվում են մեծ թվով միջնադարյան գրքեր և ձեռագրեր։ Քաղաքի տեսարժան վայրերից մեկը գտնվում է Դոմինիկյան վանքի նախկին շենքում։

## Պատմություն
Կոլմարի հանրային գրադարանը գտնվում է նախկին Դոմինիկյան վանքի շենքում։ 1278 թվականի հոկտեմբերին Կոլմար են ժամանել դոմինիկյան եղբայրները, մինչ այդ քաղաքում էին դոմինիկյան Ուինտերլինդեն քույրերը։ 1283 թվականին սկսվել է եկեղեցու շինարարությունը։ Դոմինիկյան եղբայրները կարող էին հումանիտար կրթություն ստանալ դպրոցում, որն այն ժամանակ համալսարանական կրթություն էր։

Հեղափոխության ժամանակ վանքի նախկին շենքերը բռնագրավվել են։ 1951 թվականին այդ շենքերում տեղավորվել է հանրային գրադարանի հարուստ տոհմային հավաքածուն։ Գրադարանը կառուցել են Մուրբախ աբբայության առգրավված գրադարանի շուրջ, այն պարունակում է առնվազն 1200 ձեռագիր։ Այդ ձեռագրերից ամենահինը թվագրվում է 8-րդ դարով։ Այս շենքը պարունակում է 6-րդ դարից թվագրված 50 000 հատոր, 25 000 էլզասյան փաստաթղթերի հավաքածու, որոնք ներառում են դրամագիտական և պատկերագրական տեղեկություններ։ Այնտեղ կա հանրային ընթերցասրահ և մեդիատեք, որոնք 2012 թվականին տեղափոխվել են նախկին հիվանդանոցի շենքեր։

Կոլմարի հանրային գրադարանը ներառում է գիտական գրքույկներ, գրականություն, որը հրատարակվել է տարբեր լեզուներով։

Կիրակի օրը գրադարանը փակ է։ Երկուշաբթի և երեքշաբթի գրադարանն աշխատում է առավոտյան 9-ից մինչև 12-ը և 14-ից մինչև 16-ը։ Չորեքշաբթի-ուրբաթ՝ առավոտյան 9-ից մինչև 12:00-ն և 14:30-ից մինչև 18:30։ Շաբաթ օրը գրադարանը բաց է առավոտյան ժամը 9-ից մինչև 16:00։

Գրադարանը գտնվում է *1 Place des Martyrs de la Résistance* հասցեում։

## Ծանոթագրություններ

## Գրականություն
* 

Կատեգորիա:Ֆրանսիայի գրադարաններ
Նրանք գնում էին դեպի Արևելք

«**Նրանք գնում էին դեպի Արևելք**» (), 1964 թվականի խորհրդա-իտալական գեղարվեստական ֆիլմ։

## Սյուժե
Ֆիլմը պատմում է իտալական էքսպեդիցիոն զորքերի զինվորների մասին, որոնք Երկրորդ համաշխարհային պատերազմի ժամանակ կռվել են ԽՍՀՄ-ի դեմ հիտլերյան Գերմանիայի կողմից։

«Իտալական դիվիզիաների զինվորներն ու սպաները գնում էին դեպի արևելք, դեպի Մոսկվա։ Թանկ էր նստում նվաճողների վրա նրանց ամեն մի քայլը։ Այս արշավանքում զոհվում է երիտասարդ զինվոր` գյուղացի Բաձոկին... Դոնի ափին նրանք անցնում են պաշտպանության։ Գերմանացիները նրանց դուրս են մղում ճանապարհից, անիվների տակ ճզմում  ցրտահարված, վիրավոր «դաշնակիցներին»։ Նահանջողների թվում է ավագ Գաբրիելին։ Նրան վիճակված չէ նորից տեսնել հայրենիքը. բազմօրյա տանջալից առաջխաղացումից հետո Գաբրիելին կսառչի ամայի դաշտում…»

## Դերերում

## Արտադրություն
Դերերից մեկը պետք է կատարեր Ադրիանո Չելենտանոն, որը հաջողությամբ անցել է լսումները, սակայն հրաժարվել է նկարահանվել ֆիլմում՝ չցանկանալով երկար ժամանակ բաժանվել կնոջից՝ Կլաուդիա Մորիից։

Նկարահանումներն անցկացվել են Պոլտավայում և Պոլտավայի մարզի գյուղերում՝ Չերնեչի Յար, Գորա, Նիժնիե Մլինի։

## Ծանոթագրություններ

## Արտաքին հղումներ
* Они шли на Восток (1964). Информация о фильме на сайте Кино-Театр. РУ

Կատեգորիա:1960-ականների ռուսերեն ֆիլմեր
Կատեգորիա:1964 ֆիլմեր
Կատեգորիա:1965 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Իտալական դրամա ֆիլմեր
Կատեգորիա:Իտալական պատմական ֆիլմեր
Կատեգորիա:Իտալական ռազմական ֆիլմեր
Կատեգորիա:Իտալական ֆիլմեր
Կատեգորիա:Իտալերեն ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային պատմական ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:Ֆիլմեր Հայրենական մեծ պատերազմի մասին
Կատեգորիա:Ֆիլմեր, որոնց գործողությունները տեղի են ունենում Ռուսաստանում
Կատեգորիա:1960-ականների խորհրդային ֆիլմեր
Կատեգորիա:Խորհրդային ֆիլմեր Երկրորդ համաշխարհային պատերազմի մասին
Կատեգորիա:1965 դրամա ֆիլմեր
Կատեգորիա:1960-ականների իտալերեն ֆիլմեր
Հյուսիսային պատմություն

**«Հյուսիսային պատմություն»** (), 1960 թվականի գեղարվեստական ֆիլմ, որը նկարահանել է ռեժիսոր Եվգենի Անդրիկանիսը Կոնստանտին Պաուստովսկու համանուն վեպի հիման վրա։

## Սյուժե
Ֆիլմում ներկայացվում է երկու պատմություն սիրո, պատվի և արժանապատվության մասին։ Առաջինը ռուս սպա Պավել Բեստուժևի մասին է, երկրորդը՝ նկարիչ, 1960-ականների լենինգրադցու մասին։ 1825 թվականի դեկտեմբերյան ապստամբությունից քիչ առաջ Պավել Բեստուժևը հանդգնության համար աքսորվում է հեռավոր կայազոր՝ Ալանդյան կղզիներ։ Շուտով նրան հնարավորություն է տրվում օգնել վիրավոր դեկտեմբերիստին, որը մտադիր էր անցնել սահմանը։ Իր կյանքի գնով Բեստուժևը փրկում է փախստականին և իր սիրեցյալին։Մեկ ու կես դար անց այս ռոմանտիկ ու ողբերգական պատմությունը իսկապես զարմանալի շարունակություն է ստանում…

## Դերերում

* Իևա Մուրնիեցե — *Աննա և Մարիա Յակոբսեն*
* Օլեգ Ստրիժենով — *Պավել Բեստուժև*
* Վալենտին Զուբկով — *նկարիչ Տիխոնով և զինվոր Տիխոնով*
* Գեննաձի Յուձին — *ակադեմիկոս  Շչեդրին և դեկաբրիստ Շչեդրին*
* Նիկոլայ Սվոբոդին — *գնդապետ Կիսելյով*
* Վիկտոր Կուլակով — *ադյուտանտ Մերկ*
* Պավել Վիննիկ — *դրվագ, Շվեդիայի բրիգի շկիպեր*
* Անդրեյ Ֆայտ — *Ժակ Պիներ*
* Իվան Կուզնեցով — *նավաստի Պախոմիչ*
* Գեորգի Չերնովոլենկո — *Աննայի հայրը*
* Ալեքսանդր Կուտեպով — *պորուչիկ Լոբով*
* Ֆեոդոր Նիկիտին — *բժիշկ Տրաուբե*
* Նիկոլայ Խրյաշչիկով — *զինվոր*
* Անատոլի Տորոպով — *մարտավկա*
* Նիկոլայ Նիկիտիչ — *ծեր բոցման*
* Գենադի Բելով — *էպիզոդ*

## Նկարահանող խումբ
* Սցենարի հեղինակ՝ Եվգենի Անդրիկանիս 
* Ռեժիսոր` Եվգենի Անդրիկանիս 
* Օպերատոր` Սեմյոն Շեյնին 
* Բեմադրող նկարիչ՝ Եվգենի Սվիդետելև 
* Կոմպոզիտոր` Անատոլի Ալեքսանդրով 
* Հնչյունային ռեժիսոր` Վալենտին Լագուտին 
* Կոստյումների նկարիչ` Լ. Նաումովա

## Ծանոթագրություններ

## Արտաքին հղումներ
*  
* Румынский постер фильма
* *А. Измайлов, А. Иезуитов*. Наедине с Паустовским: К. Г. Паустовский — прозаик, публицист, критик, драматург. — М.: Наука, 1990. — Стр. 107—108.
* *Анатолий Александров, Владимир Блок*. А. Н. Александров: воспоминания, статьи, письма. — М.: Сов. композитор, 1979. — Стр. 209.
* *Е. Андриканис*. О Пресне, о Париже, о кино: воспоминания кинематографиста. — М.: Искусство, 1988. — Стр. 184, 188, 195.
* *К. Паустовский*. Собрание сочинений в девяти томах: Письма, 1915—1968. — М.: Худож. лит-ра, 1986. — Стр. 360, 397.

Կատեգորիա:1960 ֆիլմեր
Կատեգորիա:1960-ականների ռուսերեն ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային պատմական ֆիլմեր
Կատեգորիա:Խորհրդային ֆիլմեր
Պատահար Վիշիում

**Պատահար Վիշիում** (), ամերիկացի դրամատուրգ Արթուր Միլլերի պիեսը, որը գրվել է 1964 թվականին և պատմում է Երկրորդ համաշխարհային պատերազմի ժամանակ Վիշի քաղաքում ռասայական պատկանելության ստուգման նպատակով գերմանացի զինվորական սպաների և ֆրանսիական կոլաբորացիոնիստ ոստիկանների կողմից ձերբակալված մի խումբ տղամարդկանց մասին, կոլաբորացիոնիստ ոստիկանների կողմից։ Պիեսն անդրադառնում է մարդկային բնավորության, մեղքի, վախի և փոխադարձ օգնության թեմաներին։

1973 թվականին Միլլերը հարմարեցրել է պիեսը հեռուստատեսության համար։

## Սյուժե
Պիեսի առաջին կեսին կերպարները փորձում են հասկանալ, թե ինչ հիմքով են իրենք ձերբակալված և ինչ ընթացակարգ են սպասում իրենց։ Բացառությամբ գնչուի և արիստոկրատ ֆոն Բերգի՝ մյուս բոլոր կերպարները հրեաներ են, և նրանց մեծ մասը տեղափոխվել է Վիշի գերմանացիների կողմից օկուպացված հյուսիսային Ֆրանսիայից։ Հասկանալով իրավիճակի հնարավոր լրջությունը՝  նրանք, այնուամենայնիվ, կարծում են, որ դա փաստաթղթերի ընթացիկ ստուգում է։ Տղամարդկանցից մեկը՝ Բայյարը, որը գուցե հրեա չէ, բայց միանշանակ կոմունիստ է, հայտնում է գնացքների մասին, որոնք մարդկանց տանում են Գերմանիայում և Լեհաստանում գտնվող համակենտրոնացման ճամբարներ, և պատմում է զանգվածային սպանությունների մասին։

Պիեսի երկրորդ կեսը ցույց է տալիս տղամարդկանց տարբեր արձագանքները․ Լեդյուկը, որը հոգեբույժ-բժիշկ է և 1940 թվականի մարտական գործողությունների մասնակից, փորձում է ուրիշներին համոզել փախուստ կատարելու անհրաժեշտության մեջ։ Սակայն, ֆիզիկապես ուժեղ մյուս կերպարները չեն տեսնում նման անհրաժեշտություն, քանի որ հույս ունեն, որ ամեն ինչ լավ կլինի։ Դրա վրա ազդում է այն փաստը, որ աշխատասենյակ առաջինը մտած  գործարար Մարշանին ազատ են թողնում շենքից։ Տղամարդկանց հերթով տանում են պրոֆեսորի աշխատասենյակ՝ զննման համար․ ոմանք խուճապի են մատնվում, իսկ ոմանք իրենց հանդուգն են պահում։ Պիեսի վերջում ֆոն Բերգը, որը շենքից դուրս գալու անցաթուղթ է ստացել, դա տալիս է Լեդյուկին՝ դրանով իսկ նրան թույլ տալով փախչել։

## Բեմադրություններ
* 1964 — Incident at Vichy, ANTA Washington Square Theatr (ԱՄՆ)
* 1965 — Incident at Vichy, Phoenix Theatre (Միացյալ Թագավորություն)
* 1967 — «Պատահար Վիշիում», ռեժիսոր՝ Մարլեն Խուցիև, «Սովրեմեննիկ» թատրոն (ԽՍՀՄ)
* 1981 — Incident at Vichy, Jewish Repertory theater (ԱՄՆ)
* 2009 — Incident at Vichy, The Actors Company Theatre  (ԱՄՆ)

## Էկրանավորում
* 1989 — «Իսկ սա տեղի է ունեցել Վիշիում» (ռուս․՝ «А это случилось в Виши»), ռեժիսոր՝ Միխայիլ Կոզակով, ԽՍՀՄ ԿՀ գրական-գեղարվեստական ծրագրերի գլխավոր խմբագրությունը

## Ծանոթագրություններ

## Արտաքին հղումներ
* 
* 
* 

Կատեգորիա:Արթուր Միլլերի պիեսներ
Կատեգորիա:Բնօրինակում անաղբյուր հոդվածներ
Welcome Back (iKon-ի ալբոմ)

***Welcome Back***, հարավկորեական բոյ բենդ iKON-ի դեբյուտային ստուդիական ալբոմը։

## Թրեք լիստ

## Չարթեր

**Half Album**

**Full Album**

## Ծանոթագրություններ

Կատեգորիա:Կորեերեն ալբոմներ
Աշոտ Ղազարյան (գնդապետ)

**Աշոտ Սերժիկի Ղազարյան** (), հայ զինվորական, N զորամասի հրամանատարի տեղակալ, գնդապետ։

## Կենսագրություն
Աշոտ Ղազարյանը ծնվել է 1974 թվականի հունվարի 18-ին Հադրութում։ Հետագայում նրա ընտանիքը տեղափոխվել է Երևան։ Աշոտը սովորել է Երևանի թիվ 95 միջնակարգ դպրոցում, որն ավարտելուց հետո ընդունվել է Երևանի պետական համալսարանի իրավաբանական ֆակուլտետ։ 1995 թվականին առաջնագծի զորամասերից մեկում նշանակվել է դասակի հրամանատար, հետագայում՝ վաշտի հրամանատար։
2001-2003 թվականներին վերապատրաստվել է Սանկտ Պետերբուրգի ռազմական ակադեմիայում։

2007 թվականին նշանակվել է տանկային զորամասի հրամանատարն է, պարգևատրվել է «Մարտական ծառայության», «Վազգեն Սարգսյան», «Գարեգին Նժդեհ» «Անբասիր ծառայության համար» առաջին և երկրորդ աստիճանի մեդալներով։

Աշոտ Ղազարյանի հրամանատարությամբ գործող տանկային զորամասը 2010  թվականին պարգևատրվել «ՀՀ ԶՈՒ լավագույն տանկային զորամաս» պատվո դրոշով։

Մասնակցել է Արցախյան բոլոր  պատերազներին, զոհվել 2020 թվականի հոկտեմբերի 16-ին, իր ծննդավայրում՝ Բայրաքթարի հարվածից։

Հուղարկավորվել է Եռաբլուր զինվորական պանթեոնում։

Հայաստանի նախագահ Արմեն Սարգսյանի հրամանագրով հայրենիքի պաշտպանության և անվտանգության ապահովման գործում ներդրած ավանդի, մարտական գործողությունների ընթացքում ցուցաբերած արիության և նվիրումի համար հետմահու արժանացել է «Մարտական խաչ» 1-ին աստիճանի շքանշանի։

## Ընտանիք
Եղել է ամուսնացած, ունի երկու որդի և մեկ դուստր։

## Ծանոթագրություններ

## Արտաքին հղումներ
*Արծիվ հրամանատար էր, իր «թևերով» շատ զինվորների է փրկել․գնդապետ Աշոտ Ղազարյանը միշտ առաջինն էր
*Գնդապետ Աշոտ Ղազարյանը կյանքն ու 30-ամյա կռիվն ավարտեց 46 տարեկանում (Տեսանյութ)
*Հետմահու պարգևատրված գնդապետերը

Կատեգորիա:44-օրյա պատերազմի մասնակիցներ հայկական կողմից
Կատեգորիա:Հայ գնդապետներ
Ջնդրախաչ

**Ջնդրախաչ** (նաև **Ջնդրաղաչ**, ջնդր, գրաբար՝ ճանդարի, սոսի և խաչ բառերից), սրբավայր-մատուռ Վայոց ձորի մարզի Ռինդ գյուղի հյուսիս-արևմտյան մասում, Ջնդրաղաչի սարավանդի վրա։

## Տեղագրություն
Ջնդրաղաչի պրիզմայաձև հարթակը գտնվում է բնակավայրից 1 կմ հյուսիս-արևմուտք։ Այն պաշտվել է որպես սրբատեղի։ Այս բարձունքում զուգորդվում են քրիստոնեական և նախաքրիստոնեական հուշարձանները։ Ջնդրաղաչ սրբավայրում կան երկու մենհիրներ, իսկ հարթակի դեր է կատարում միջնադարյան տապանաքարը։ 2006 թվականին ՀՀ կառավարության N1905 որոշմամբ սրբավայրի մատուռի անունը հաստատվել է որպես «Ջնդրախաչ»։

## Ստուգաբանություն
Սրբավայրի անվանումը բաղկացած է ջնդր և աղաչ բառերից։ «Աղաչը» թուրքերենում նշանակում է «ծառ»։ «Ջնդր» արմատի հետ կապված կա երկու տարբեր կարծիք։ Առաջինի համաձայն այն գրաբարի ճանդարի (ջանդարի, ճանդար, ճանտարի) բառն է, որի մեջ ա>ը հնչյունափոխությունն է եղել։ Բառն ունի սոսի, չինարի իմաստը։ Համաձայն այս տարբերակի, հնագույն ժամանակներում սրբավայրի տեղում եղել է սոսու ծառ, իսկ նախաքրիստոնեական շրջանում Հայաստանում ընդունված է եղել այդ ծառի պաշտամունքը։

Երկրորդ վարկածի համաձայն այն ջընքըռ (ջընգըռ), ջնթա բառն է, որը տարածաշրջանի խոսվածքում ունի քուրձ, լաթ, ցնցոտի, քրքրված շոր իմաստը։

## Պատմություն
Սրբավայրի տեղում Հին Ռինդի և թրքաբնակ Չիվայի միջև գտնվող Ջնդրաղաջի սարահարթը նորագույն շրջանում հայտնի է որպես հայ-թուրքական բազմաթիվ կռիվների մարտադաշտ։ Նշանակալի է 1919 թվականի նոյեմբերի 29-ի մեծ կռիվը, որտեղ Աղավնաձորի ու Ռինդի դասակները և աշխարհազորը ջաղջախեցին և Ջնդրաղաջու դիրքերից դուրս շպրտեցին Խալին բեյի գլխավորությամբ Չիվայով դեպի Ռինդ և Աղավնաձոր արշավող Շարուրի թուրք հրոսակներին։

## Ծանոթագրություններ

Կատեգորիա:Ռինդի հուշարձաններ
Կառլա Կևեդո

**Կառլա Կևեդո** (, ), արգենտինացի դերասանուհի, որն առավել հայտնի է «Գաղտնիքը նրա աչքերում» ֆիլմում և «Ցույց տվեք ինձ հերոս» մինի սերիալում ունեցած դերերով։

## Կենսագրություն
Ծնվել է 1988 թվականի ապրիլի 23-ին Բուենոս Այրեսում։

Կինոյում առաջնաելույթ է ունեցել  2009 թվականին Խուան Խոսե Կամպանելայի «Գաղտնիքը նրա աչքերում» դրամայում։ Լիլիանա Կոլոտոյի դերը, որը դաժան հանցագործության զոհ էր, Քվեդոյին համաշխարհային ճանաչում է բերել, իսկ ֆիլմն արժանացել է մի շարք հեղինակավոր կինոմրցանակների, այդ թվում՝ «Օսկարի» և «Գոյա»։

Ներկայում Կառլան շարունակում է դերասանական կարիերան, ինչպես նաև հանդիսանում է ներքնազգեստի *La Belle Rebelle* ապրանքանիշի դիզայները։ Ապրել է ինչպես Բուենոս Այրեսում, այնպես էլ Նյու Յորքում։

2019 թվականի հունիսին Կարլա Քվեդոն թողարկել է «Me peleé a los gritos con el manager del spa» վերնագրով իր առաջին բանաստեղծությունների գիրքը, որում նա պատմում է ֆեմինիզմի, մենակության, ֆոբիաների և սիրո մասին։

## Կարիերա
## Կինո

## Հեռուստատեսություն

## Թատրոն

## Մրցանակներ և անվանակարգեր
* 2013 – Արգենտինայի քննադատների ասոցացիայի մրցանակ («Ապրիլ Նյու Յորքում»)՝ լավագույն նոր դերասանուհի (անվանակարգ)
* 2014 – Կինոմատոգրաֆիական արվեստի և գիտության Արգենտինայի ակադեմիայի մրցանակ («Ապրիլը Նյու Յորքում»)՝ լավագույն նոր դերասանուհի (անվանակարգ)

## Ծանոթագրություններ

Կատեգորիա:1988 ծնունդներ
Կատեգորիա:21-րդ դարի դերասանուհիներ
Կատեգորիա:Անձինք այբբենական կարգով
Կատեգորիա:Ապրիլի 23 ծնունդներ
Կատեգորիա:Արգենտինացի դերասանուհիներ
Կատեգորիա:Բուենոս Այրես քաղաքում ծնվածներ
Կատեգորիա:Դերասանուհիներ այբբենական կարգով
Մաֆուսայիլի լամպը, կամ Չեկիստների և մասոնների միջև վերջին ճակատամարտը

**«Մաֆուսայիլի լամպը, կամ Չեկիստների և մասոնների միջև վերջին ճակատամարտը»** (), ռուս ժամանակակից գրող Վիկտոր Պելևինի տասնչորսերորդ վեպն է, որը գրվել է 2016 թվականին և հրատարակվել է նույն տարվա սեպտեմբերի 7-ին «Էքսմո» հրատարակչության կողմից։

Առաջին հատվածը վեպից լույս է տեսել «Իզվեստիա» թերթում օգոստոսի 29-ին։

## Սյուժե
Գրքի նկարագրությունից. *«Ինչպես հայտնի է, մեր երկրի միջազգային բարդ վիճակը բացատրվում է [[Ռուսաստան]]ի ղեկավարության և համաշխարհային [[Մասոնականություն|մասոնականության]] սուր հակասությամբ։ Բայց քչերն են հասկանում այս առճակատման արմատները, նրա ֆինանսական աստառն ու գաղտնախորհուրդ իմաստը։ Վիկտոր Պելևինի հիբրիդային վեպը պատռում է լռության շղարշը այս առեղծվածից՝ միաժամանակ պարզ ու մատչելի ձևով բացատրելով համաշխարհային քաղաքականության, տնտեսության, մշակույթի և մարդաբանության հիմնական խնդիրները»*։

Գրքի գլխավոր հերոսները Մոժայսկիների ընտանիքի երեք սերունդներն են, որոնք ծառայում են Հայրենիքին 19-րդ, 20-րդ և 21-րդ դարերում։ Գիրքը բաղկացած է չորս մասից.

# **«Ոսկե բզեզ» «արտադրական պատմություն».** գործողությունները տեղի են ունենում ֆոնդային բորսայում, ծանոթություն Մոժայսկիների տոհմի ներկայացուցիչներից մեկի՝ Կրիմպայ Մոժայսկու իրական և հնարովի խնդիրներին։
# **«Մոժայսկու ինքնաթիռը» «տիեզերական դրամա».** ներկայացված է չեկիստների խորամանկ ծրագիրը պատմվածքի տեսքով, որը գրվել է 19-րդ դարի ռուս ազնվական Մարկիան Մոժայսկու անունից։ Այստեղ կա այն ժամանակվա լեզուն վերստեղծելու և երկու հարյուր տարի առաջվա և ժամանակակից ռուսաց լեզվի որոշ տարաձայնություններ առաջ բերելու փորձ։
# **«Խրամլագ» «պատմական ակնարկ».** ընտանիքի ներկայացուցիչ Մաֆուսայիլ Մոժայսկին «պատմական ուրվագծով» ներկայացնում է 20-րդ դարը, ՆԳ ժողկոմին հաշվետվություններ է ուղարկում Գուլագ ճամբարի՝ Նովայա Զեմլյայում գտնվող Խրամլագ հեռավոր ստորաբաժանումից։
# **«Կապուստինի սխրանքը» «օպերատիվ էտյուդ».** այստեղ ընթերցողին պարզ է դառնում, որ գրքի գլխավոր հերոսն ամենասկզբից Անվտանգության դաշնային ծառայության գեներալ Ֆեոդոր Միխայլովիչ Կապուստինն է, որը զբաղվում է չեկիստի համար սովորական գործերով. նա լվանում է բնակչության ուղեղները և ամեն գնով պաշտպանում է իր իշխանությունը։

## Նախատիպեր
Ռուս գրող և փիլիսոփա Դմիտրի Եվգենևիչ Գալկովսկին ներկայացված է գրքի՝ «Խրամլագ» անվանումով երրորդ մասում, որը վերապատմում է պրոֆեսոր Գոլգոֆսկու իբր գիտական հոդվածը աքսորված մասոնների մասին, որոնք Աստծու հետ շփվելու համար Նովայա Զեմլյա կղզեխմբում պորտալ են կառուցում, ձեռք էին բերել գերունակություններ և ծնունդ տվել խորհրդային ողջ գողական մշակույթին։

## Ծանոթագրություններ

## Արտաքին հղումներ
* Виктор Пелевин сделал прогнозы относительно валюты / Известия
* Виктор Пелевин написал свою версию «Бесов» / Известия

Կատեգորիա:2016 թվականի ռուսական վեպեր
Կատեգորիա:Վիկտոր Պելևինի վեպեր
Դժվար երջանկություն

«**Դժվար երջանկություն**» (), խորհրդային գեղարվեստական ֆիլմ, որը նկարահանել է ռեժիսոր Ալեքսանդր Ստոլպերը 1958 թվականին։ Պրեմիերան տեղի է ունեցել 1958 թվականի հոկտեմբերի 27-ին։ Ֆիլմը նվիրված է Լենինյան կոմերիտմիությանը։

## Սյուժե
Քաղաքացիական պատերազմի տարիներին, թափառախմբի հետ թափառելով հարավային Ռուսաստանի  տափաստաներում, գնչու Կոլյա Նագոռնին հեռանում է հարազատներից և հայտնվում ռուսական գյուղում։ Այստեղ նա պետք է անցնի դժվարին ճանապարհ, և պայքարում ձեռք բերի գնչուական երջանկություն և ազատություն։

## Դերերում
* Միխայիլ Կոզակով – *Նիկոլայ Նագորնին
* Վալերի Աշուրով – *Նիկոլայ Նագորնին մանկության տարիներին
* Վիկտոր Ավդյուշկո – *Սերյոգա Գվոզդենկո
* [[Եվգենի Լեոնով]] – *Ագաֆոն
* Նինա Գոլովինա – *Կատյա Երմոլինա
* [[Վերա Անջափարիձե|Վերիկո Անջափարիձե]] – *Լեռնային Ղարաբաղի տատիկը
* Անտոնինա Գունչենկո – *Մարիա
* Նիկոլայ Լուցենկո – *Լուկյան
* Օլեգ Եֆրեմով – *կարմրահեր տղա
* Նիկիտա Կոնդրատև – *Տիմոշկա
* Նիկոլայ Սմորչկով – *Նիկիտա
* [[Ռադներ Մուրատով]] - գնչու հորեղբայր Պետյա
* Վիկտորյա Ռադունսկայա – *Ագաֆոնի հարսնացուն
* Վիտալի Պոլիցեյմակո – * գնչուական բարոն Բարո Շիրո
* Նիկոլայ Սերգեև – *գյուղի տանուտեր Օվսեյ Երմոլին
* Նիկոլայ Բուբնով – *Տուլյակովսկի
* Վիկտոր Յակովլև – *Եվգրաֆ Նիլովիչ Զյաբլիկով
* Սերգեյ Շիշկով – *գեղեցիկ հագնված գնչու
* Աֆանասի Կոչետկով  – *կուլակի որդի
* Պավել Շալնով – *Պրոնկա
* Նիկոլայ Սերգեև – *Կրամար
* Նիկոլայ Սլիչենկո – *գնչու Լուկյանի թափառախմբից
* Իվան Ռիժով - թատրոնի պահակ
* [[Նիկոլայ Գլադկով]] – *գյուղական տանուտեր

## Նկարահանող խումբ
* Բեմադրող ռեժիսոր՝ Ալեքսանդր Ստոլպեր
* Սցենարիստ՝ Յուրի Նագիբին
* Գլխավոր օպերատոր՝ Ալեքսանդր Խարիտոնով
* Նկարիչ՝ Ալեքսեյ Պարխոմենկո
* Կոմպոզիտոր՝ Նիկոլայ Կրյուկով

## Ծանոթագրություններ

## Արտաքին հղումներ
* 
* 

Կատեգորիա:1950-ականների ռուսերեն ֆիլմեր
Կատեգորիա:1958 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:1958 դրամա ֆիլմեր
Կատեգորիա:1950-ականների խորհրդային ֆիլմեր
Պողոս Գուբելյան

**Պողոս Գուբելյան** (Պօղոս Ռայմոնդ Գուբելեան, ծն․ 1936 թ․, Ալեքսանդրեթ), հայ գրող։ Քալիֆորնիայի Հայ գրողների միության քարտուղար։

## Կենսագրություն
Մանուկ հասակում տեղափոխվել է Լիբանան, իսկ երիտասարդութեան տարիները անց է կացրել Աֆրիկայի խորքերում, հիմնականում՝ Սիերա Լեոնեում։ 1979-ից ի վեր բնակվում է Լոս Անջելեսում։

Աշխատակցել է Բեյրութի «Սփիւռք»-ին և այլ ամսագրերի ու թերթերի։ Մեկուկես տասնյակ գրքերի հեղինակ է։ Ըստ Ալեքսանդր Թոփչյանի՝ "նրա գրականությունը եղավ եզակի մի երևույթ ոչ միայն սփյուռքի, այլև ընդհանրապես քսաներորդ դարի հայ գրականության մեջ": Հայաստանի Գրողների միության նախագահ Լևոն Անանյանը Գուբելյանին անվանել է "սփյուռքահայ արձակի լավագույն դեմքերից"․ «Նա հայ գրականություն է բերել աֆրիկյան պատկերներ և աֆրիկական զարմանալի թեմա։ Նրա լեզուն նոր է ու յուրատիպ, իսկ ոճը` թարմ»։ Նրա գործերը թարգմանվել են ռուսերեն («Лес в человеке», 2004), արաբերեն (سمفونية إفريقية) և անգլերեն (Mission to Marash)։

## Մրցանակներ
*Հայաստանի գրողների միության ոսկե մեդալ՝ գրական մեծ ավանդի համար։
*«Արդի արձակ 21-րդ դար» մրցանակ։

## Երկեր
*«Ափրիկեան Ափերու Վրայ», 1967թ., 
*«Ափրիկեան Համանուագ», 1973թ., 
*«Անտառը Մարդուն Մէջ» 1978թ., 
*«Պայթում Լռած Թնդանօթներու» 1982թ., 
*«Ֆրիուէյ», 1988թ., 
*«Ողջո՜յն Յաւերժական Լիբանան», 1991թ., *
*«Merci Beaucoup Ասպետական Ֆրանսա», «Առաքելութիւն Ի Մարաշ», «Փոթորիկ», «Փասփորթ», «Փտախտ» և «Այն Միւս Փողոցը», «Զաւեշտախառն Ոստայն» (2016) և այլն։

## Ծանոթագրություններ

Կատեգորիա:Ամերիկահայ գրողներ
Բարսեղ Գրիչ

**Բարսեղ**  (ծննդյան և մահվան տարեթվերն անհայտ են), XIII դարի հայ գրիչ։

1275-ին հաստատվել է Մշո Առաքելոց վանքում և Ներսես Մշեցի րաբունապետի պատվերով ընդօրինակել մի շարք ձեռագրեր։ Դրանցից մեկը պահպանվում է Մեսրոպ Մաշտոցի անվ․ Մատենադարանում (ձեռ․ № 3932), իսկ երկրորդի մասին հիշատակվում է № 6273 ձեռագրում։ Այնուհետև աշխատել է Հաղբատի վանքում։ 1281-ին այստեղ ընդօրինակած ձեռագրերից մեկը գտնվում է Երուսաղեմի Ս․ Հակոբյանց մատենադարանում (ձեռ․ № 1758)։ Նույն թվականին սկսել է մի ձեռագիր, որն անավարտ է մնացել (ավարտել են Հաղբատի Հովհաննես և Աբրահամ գրիչները)։ Ձեռագիրը պահվում է Երևանի Մեսրոպ Մաշտոցի անվ․ Մատենադարանում (№ 1824)։

## Ծանոթագրություններ

Կատեգորիա:Հայ գրիչներ
Կատեգորիա:13-րդ դարի անձինք
Կարիճի նշանի ներքո

**«Կարիճի նշանի ներքո»** (), ռուսական պատմա-կենսագրական բազմասերիանոց հեռուստաֆիլմ, որը նկարահանվել է Մ․ Գորկու անվան մանկական և պատանեկան ֆիլմերի կենտրոնական կինոստուդիայի «ՏՎԿ» ստեղծագործական միավորումում «Օստանկինոյի պատվերով» 1995 թվականին։ Նվիրված է գրող Ալեքսեյ Մաքսիմովիչ Գորկու ճակատագրին Հոկտեմբերյան հեղափոխությունից հետո։

## Սյուժե
Ֆիլմը Ռուսաստանում հեղափոխական դարաշրջանի իրադարձությունների մասին է՝ ներկայացված գրող Ալեքսեյ Մաքսիմովիչ Գորկու տեսանկյունից, որը միանշանակ չի ընդունել Հոկտեմբերյան հեղափոխության գաղափարները։ Գրողը, որն ավելի վաղ Ռուսաստանին կոչ էր արել պայքարել ազատության համար, արդյունքում դարձել է նոր ռեժիմի պատանդն ու ծառան, իսկ հետո նաև նրա զոհը։ Գորկու կերպարը բացահայտվում է հեղափոխության առաջնորդների, առաջին հերթին Լենինի և հետագայում Ստալինի հետ նրա սուր և անհաշտ փոխհարաբերությունների պրիզմայով։

## Դերերում

## Նկարահանող խումբ
* Սցենարի հեղինակ՝ Ալեքսանդր Լապշին
* Ռեժիսոր՝ Յուրի Սորոկին
* Օպերատոր՝ Բորիս Դունաև
* Նկարիչ՝ Ալֆրեդ Տալանցև
* Կոմպոզիտոր՝ Յուրի Բուցկո
* Պրոդյուսեր՝ Լյուդմիլա Միշակովա

## Լրացուցիչ փաստեր
* 1-ին և 2-րդ սերիաների պրեմիերան կայացել է 1996 թվականի հուլիսի 1-ին «ОРТ» ալիքով, իսկ 3-րդ և 4-րդ սերիաները ցուցադրվել են հուլիսի 2-ին։ Ֆիլմի փաստավավերագրական ավարտը փաստացի նախընտրական քարոզչություն է այն ժամանակ տեղի ունեցած ՌԴ նախագահի ընտրությունների քարոզարշավի շրջանակներում։
* Ֆիլմի նկարահանումներն սկսվել են 1992 թվականին։

## Ծանոթագրություններ

## Արտաքին հղումներ
* «Կարիճի նշանի ներքո» ֆիլմը «Энциклопедии отечественного кино» կայքում

Կատեգորիա:1995 ֆիլմեր
Կատեգորիա:Գերմանական ֆիլմեր
Կատեգորիա:Ռուսական ֆիլմեր
Բարսեղ Կիլիկեցի

**Բարսեղ Կիլիկեցի** (ծն․ և մահ․ թթ․ անհտ․), XIII դարի հայ գրիչ և գրչության ուսուցիչ։ Աշխատել է Հովհաննես րաբունապետի Արքաեղբոր գրչության դպրոցում, ունեցել է բազմաթիվ աշակերտներ։ Ընդօրինակել է մի շարք ձեռագրեր, որոնցից ամենանշանավորը 1270-ին Հովհաննես Արքաեղբոր համար ընդօրինակած Աստվածաշունչն է (Երևանի Մեսրոպ Մաշտոցի անվ․ Մատենադարան, ձեռ․ № 345), որը մեզ հասած լավագույն օրինակներից է։ Նրա մեջ առաջին անգամ հանդիպում են Գևորգ Սկևռացու կազմած ավետարանական նախադրություններն ու գլխակարգությունները։ Շուրջ 800 էջանոց այս ձեռագրում պահպանվել է Կոստանդին V-ի ինքնագիր երկու հիշատակարան։

## Ծանոթագրություններ

Կատեգորիա:Հայ գրիչներ
Կատեգորիա:Հայ ուսուցիչներ
Գրեյս Ակելո

**Գրեյս Ակելո** (, ), ուգանդացի պոետ, էսսեիստ, ֆոլկլորիստ և քաղաքական գործիչ։ Հնդկաստանում Ուգանդայի դեսպանն է։

## Վաղ կյանք և կրթություն
Դինահ Գրեյս Ակելոն տեսո ցեղից է և ծնվել է Սորոտիի մոտ, Ուգանդայի պրոտեկտորատի արևելյան մարզում։ Նա սոցիալական կառավարում և սոցիալական աշխատանք է սովորել Կամպալայի Մակերերե Համալսարանում։ 1979 թվականին նա ապրել է Տանզանիայում` Իդի Ամինի կառավարությունից փախչելուց հետո։

## Կարիերա
Քենիայում և Տանզանիայում աշխատել է որպես ամսագրի խմբագիր նախքան 1980-ականներին Անգլիա ճամփորդելը, որտեղ նա դարձել է կառավարության քարտուղարության օգնական խմբագիր։ Ակելոն այդ պաշտոնին է եղել 1983-1990 թվականներին։

## Քաղաքականություն
1990 թվականին Գրեյս Ակելոն հետ է գնացել Ուգանդա և ստեղծեծ է մի հանձնաժողով, որպեսզի օգնի լուծել Տեսո ժողովրդի տեղահանման և սպանության հարցերը Ամինի նախագահության ժամանակ։ Այս հանձնաժողովը գործել է մինչև 1996 թվականը։ 1996 թվականին նա դարձել է Ուգանդայի խորհրդարանի անդամ և 1999 թվականին նշանակվել է Գենդերային հարցերի, աշխատանքի և սոցիալական զարգացման նախարար։

1999-2006 թվականներին եղել է Ուգանդայի կառավարության անդամ։ Նա եղել է Միկրոֆինանսական նախաձեռնությունների նախարար 1999-2003 թվականներին և Հյուսիսային Ուգանդայի նախարար 2003-2006 թվականներին, մինչև իր պաշտոնը կորցնելը։ Գրեյս Ակելոն դարձել է Ուգանդայի դեսպանն Իտալիայում, իսկ վերջերս դարձել է Ուգանդայի դեսպան Նյու Դելիում, Հնդկաստանում` ապահովելով դեսպանական ներկայությունը Հնդկական ենթացամաքում։

## Անձնական կյանք
Գրեյս Ակելոն իր ամուսնու` Հյու Մասոնի հետ ամուսնացել է 1983 թվականին։ Նրանք ունեն չորս որդի, և ընտանիքն ապրում է Կամպալայի մոտ գտնվող իրենց տանը։

## Գրականություն
1992 թվականին նրա «Նախամարտ» պոեմը «Իմ ամուլ երգը» հավաքածուից ներառվել է Մարգարետ Բասբիի «Աֆրիկայի աղջիկները»` Աֆրիկայի կին հեղինակների աշխատանքների հավաքածուում։

## Աշխատանքներ
* *Iteso Thought Patterns in Tales*, 1975
* *My Barren Song*. Dar es Salaam, Tanzania: Eastern African Publications, 1979
* *Self Twice-Removed: Ugandan Woman*, London: Change International Reports, 1982

## Ծանոթագրություններ

Կատեգորիա:Ուգանդայի կին քաղաքական գործիչներ
Կատեգորիա:Ուգանդացի գրողներ